
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №  6,  тел: (+359 2)   9401 444, факс: (+359 2) 9401 595



Р Е Ш Е Н И Е  
№  РП-433-19-049/25.09.2019г.


      Днес, 25.09.2019 година, в град София, Комисията за противодействие на корупцията и за  отнемане на незаконно придобитото имущество, в състав:

Заместник - председател: Антон Славчев
Член: Антоанета Цонкова
Член: Пламен Йоцов


У  С  Т  А  Н  О  В  И:

Производството е по реда на чл. 71, ал. 2 от Закона за противодействие на корупцията и за отнемане на незаконно придобитото имущество (ЗПКОНПИ) по сигнал с                        рег. № ЦУ 01/С – 433 от 04.06.2019 г.

В сигнала не са посочени конкретни имена на лицата, срещу които същият е подаден. 

	       Сигналът не съдържа единен граждански номер на лицето, подало сигнала, имената на лицата, срещу които се подава сигнала, заеманата от тях висша публична длъжност,  конкретни данни за твърдени нарушения, в т.ч. място и период на извършване на нарушенията, описание на деянията или други обстоятелства, при които те са били извършени, както и липсва позоваване на документи или други източници, които да подкрепят изложеното в сигнала и същият не е подписан.

     В тази връзка, при спазване на процедурата по чл. 30, ал. 2 от АПК, сигналоподателят е уведомен за констатираните нередовности на посочения от него пощенски адрес, но същите не са отстранени.

След като обсъди събраните в хода на административното производство доказателства, Комисията установи следното от фактическа страна:

          Сигналът е подаден от физическо лице с посочени три имена и адрес, но без посочен единен граждански номер и без подпис на сигналоподател. 
          Изпратено е писмо с рег. № ЦУ 01/14486/28.06.2019г. с искане за отстраняване на нередовностите в сигнала, което е редовно получено на 03.07.2019г., видно от съобщение за доставяне с № CL0000779590. Нередовностите в сигнал с рег. № ЦУ 01/С – 433 от 04.06.2019 г., съобразно чл. 48, ал. 1, т. 1, т. 2, т. 3, т. 4 и т. 6 от ЗПКОНПИ не са отстранени. 

Въз основа на така изяснената фактическа обстановка, Комисията установи следното от правна страна:

Предпоставките за започване на производството за установяване на конфликт на интереси са уредени в чл. 47, ал. 1 и чл. 48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки, Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона изисквания, производството следва да се прекрати. 

В сигнала не са посочени конкретни имена на лица, заемащи висша публична длъжност, нито се съдържат конкретни данни за твърдяно нарушение на Глава Осма от ЗПКОНПИ, в т.ч. място и период на извършване на нарушението, описание на деянието и други обстоятелства, при които е било извършено и не е подписан.

Наличието на реквизитите по чл. 48, ал. 1, т. 1, т. 2, т. 3, т. 4 и т. 6 от ЗПКОНПИ е  предпоставка за редовност на сигнала по чл. 48, ал. 1 от ЗПКОНПИ. 

При спазване на изискванията по чл. 30, ал. 2 от АПК, Комисията е предоставила възможност на подателя на сигнала да отстрани нередовностите в сигнала, но същите не са отстранени, което съгласно чл. 56, ал. 2 от АПК е основание за прекратяване на производството. 

Предвид гореизложеното, на основание чл. 27, ал. 2 и чл. 56, ал. 2 от АПК и чл. 48, ал. 1, т. 1, т. 2, т. 3, т. 4 и т. 6 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество,


Р Е Ш И:

ПРЕКРАТЯВА производството по сигнал с рег. № ЦУ 01/С – 433 от 04.06.2019 г.

Препис от решението да се изпрати на Софийска градска прокуратура, с оглед преценка за реализиране на правомощията по чл. 76,  ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА Дирекция „Противодействие на корупцията“.



КОМИСИЯ:

Заместник - председател:………………/Антон Славчев/

Член: ………………………..………./Антоанета Цонкова/

Член:…………………...……………....…/Пламен Йоцов/

